Florin Ristei a recunoscut recent că el și fosta logodnică, Naomi Hedman au luat-o pe drumuri separate. Deși despărțirea lor nu a fost de comun acord, așa cum a dezvăluit chiar artistul, el a recunoscut că, din punct de vedere emoțional, nu a tecut încă peste asta. Mai mult decât atât, el a ținut să îi facă și o urare fostei lui partenere cu ocazia zilei sale de naștere, care a avut loc recent.
Ce mesaj i-a transmis Florin Ristei fostei lui logodnice, Naomi Hedman, cu ocazia zilei ei de naștere
Chiar dacă sunt la mii de kilometri depărtare, concurentul Te cunosc de undeva! nu putea să treacă cu privirea ziua de naștere a fostei sale iubite. Florin Ristei a marcat momentul printr-o urare în mediul online, semn că au rămas în relații bune deși povestea lor de dragoste a ajuns la final.
Astfel, îndrăgitul artist a distribuit la Instastory un reel de pe contul de Instagram al fostei sale logodnice, însoțit de un mesaj din suflet. În videoclip, aceasta apare defilând într-o ținută extrem de sexy, cu o descriere care sugerează că nu contează părerile celorlalți.
"La mulți ani acestui om minunat!", a fost mesajul pe care Florin Ristei i l-a transmis fostei lui partenere, Naomi, în mediul online, alături și de un emoji inimioară.
Ce mesaj a transmis Naomi Hedman, la scurt timp după ce Florin Ristei a confirmat despărțirea
La sucurt timp după ce Florin Ristei a vorbit despre situația lui amoroasă, fosta iubită a publicat pe Instagram un mesaj cu subînțeles.
"Niciun suflet din această lume nu poate lua ceea ce e menit pentru tine", este citatul pe care Naomi Hedman l-a publicat pe contul său de Instagram.
Naomi Hedman publică pe rețelele sociale imagini de la ședințele foto la care paricipă. Fosta iubită a lui Florin Ristei a decis să se întoarcă la ea acasă, în Marea Britanie.
Cum a anunțat Florin Ristei despărțirea de Naomi Hedman
Invitat în podcastul lui Speak, Florin Ristei a primit o întrebare la care a oferit un răspuns asumat și sincer. Iubitul Ștefaniei și-a dorit să afle dacă artistul mai formează un cuplu cu Naomi Hedman.
Concurentul de la "Te cunosc de undeva!" a confirmat despărțirea de fosta parteneră: "S-a mutat înapoi acasă. Nu funcționează la distanță. Știe toată lumea că n-o să funcționeze, dar... de vorbit vorbim. Dar sunt supărat. Când se încheie împotriva voinței amândurora, din motive independente... e nasol! Dar ce să facem, frate? O să o sun după ce terminăm aici, că mi-e dor de ea. Nu știu dacă ușa e deschisă. M-a întrebat cineva în presă: <<Ești singur și disponibil?>> I-am zis <<Singur sunt în casă, dar disponibil nu știu dacă sunt>>", a explicat Florin Ristei la emisiunea Fiertzi pe Power Couple.